text: Enel Green Power North America, Inc., започна строителството на вятърния парк Cimarron Bend на територията на Съединените щати. Вятърната централа в щата Канзас с обща установена мощност от 400 МВт ще е най-големият ветроенергиен парк на Enel в света. След пускането в експлоатация Cimarron Bend ще произвежда около 1,8 Твтч годишно, което се равнява на необходимостта от елетроенергия на около 149 хил.американски семейства. Ветроенергийната централа Cimarron Bend ще бъде пусната в експлоатация в края на 2017 г. Компанията ще реализира произведената електроенергия чрез дългосрочни договори, сключени между компанията Google и Съветът за благоустройство на Канзас Сити. В строителството на Cimarron Bend ще бъдат инвестирани около 610 млн.долара. Дъщерната компанията на Enel в Северна Америка Enel Green Power North America притежава и управлява четири ветроенергийни парка в Канзас и е най-големият производител на вятърна електроенергия в щата с обща установена мощност от приблизително 1 ГВт.